رانجھا رانجھا کردی

رانجھا رانجھا کردی ڈراما 2018ء میں ٹی وی پر نشر ہونا شروع ہوا اور 2019ء تک جاری رہا۔ مرکزی اداکاروں میں اقرا عزیز، سید جبران، عمران اشرف، زیب رحمان، اسما عباس، کاشف محمود، عمارہ بٹ شامل تھے۔ ڈرامے کی کہانی فائزہ افتخار نے تحریر کی ہے جو ڈائجسٹ کی دنیا کی معروف لکھاری ہیں، اب ٹی وی پر ان کی تحریریں قابل ذکر ہیں۔ ڈرامے کی ہدایتکاری کے فرائض کاشف نثار نے انجام دیے ییں، مومنہ درید پروڈکشنز کی پیشکش کو ہم ٹی وی نیٹ ورک نے ناظرین کے لیے پیش کیا ہے۔ماہنامہ ڈالڈا ، جنوری 2019۔

 منظرنامہ 
کہانی ایک خاکروبین سے مُتعلقہ گھرانے کی مختلف سوچ رکھنے والی بہادر، خوبصورت نوجوان لڑکی نور بانو کی ہے جو خاندانی کام نہیں کرنا چاہتی ہے۔ اس کے ماں باپ محلے کا کچرا اٹھا کر گذر بسر کرتے ہیں جس کی وجہ سے گھر کے ماحول سے وہ اکتائی ہوئی رہتی ہے۔ اسے اپنے لیے ایک منفرد زندگی کی خواہش ہوتی ہے۔ اسی خواہش کی تکمیل کے یے وہ ایک بڑے شہر کا رخ کرتی ہے جہاں وہ ایک فیکٹری میں نوکری کر کے باعزت زندگی کا آغاز کرتی ہے۔ اسی جستجو میں اس کی راہ ورسم ساحر اور بھولے سے ہو جاتی ہے۔ ساحر ایک لالچی اور بہتر مستقبل کی خواہش رکھنے والا نوجوان ہے۔ بھولا اپنی طبعی عمر سے نہایت چھوٹے ذہن کے نوجوان کا کردار ہے جو کمزور ہے اور بچوں جیسی حرکتیں کرتا رہتا ہے اور بھولپن میں اکثر گھر سے نکل جاتا ہے۔ عمران ارشد نے یہ کردار بہت خوبصورتی سے ادا کیا ہے۔

 حوالہ جات 

زمرہ:پاکستانی ڈراما سیریل
زمرہ:2018ء میں شروع ہونے والے پاکستانی ٹیلی ویژن سیریل
زمرہ:2019ء میں ختم ہونے والے پاکستانی ٹیلی ویژن سیریل
زمرہ:اردو زبان کے ٹیلی ناول
زمرہ:پاکستانی ڈراما ٹیلی ویژن سیریز
زمرہ:ہم نیٹورک
زمرہ:ہم ٹی-وی
زمرہ:ہم ٹی-وی کے ڈرامے
زمرہ:اردو زبان کے ٹیلی ویژن پروگرام
زمرہ:پاکستانی ٹیلی ناول
زمرہ:لاہور میں سیٹ ٹیلی ویژن شو